
 12.8.2020
 BG
 Официален вестник на Европейския съюз
 L 264/1
 РЕГЛАМЕНТ ЗА ИЗПЪЛНЕНИЕ (ЕС) 2020/1170 НА КОМИСИЯТА
 от 16 юли 2020 година
 относно изискванията към проектирането, конструкцията и експлоатационните показатели и относно стандартите за изпитване на морско оборудване, както и за отмяна на Регламент за изпълнение (ЕС) 2019/1397
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Директива 2014/90/ЕС на Европейския парламент и на Съвета от 23 юли 2014 г. относно морското оборудване и за отмяна на Директива 96/98/ЕО на Съвета (1), и по-специално член 35, параграф 2 от нея,
 като има предвид, че:
 (1)
 Комисията е оправомощена да посочва посредством актове за изпълнение изискванията към проектирането, конструкцията и експлоатационните показатели, както и стандартите за изпитване на морско оборудване в обхвата на Директива 2014/90/ЕС, а също така и датите, от които съответните стандарти за изпитване се прилагат. Тези изисквания и стандарти са предвидени в международните инструменти, посочени в Директива 2014/90/ЕС.
 (2)
 С цел да се вземат предвид най-новите промени, списъкът на приложимите международни инструменти следва редовно да се актуализира. За да се предостави изчерпателен списък, съдържащ всички продукти, попадащи в обхвата на Директива 2014/90/ЕС, Регламент за изпълнение (ЕС) 2019/1397 на Комисията (2) следва да бъде отменен.
 (3)
 Морското оборудване, към което отскоро се прилагат хармонизираните изисквания на Съюза съгласно Директива 2014/90/ЕС, следва изрично да бъде посочено под формата на нови точки в колона 1 на приложението към настоящия регламент.
 (4)
 Обосновано и пропорционално е в рамките на преходен период с разумна продължителност да се позволи нови изделия, които са в съответствие с националните изисквания за одобрение на типа в сила в дадена държава членка преди датата на влизане в сила на настоящия регламент, да продължат да бъдат пускани на пазара и поставяни на борда на кораби на ЕС.
 (5)
 С цел да се улесни хармонизираното, бързо и лесно изпълнение на Директива 2014/90/ЕС, актовете за изпълнение, приети в съответствие със същата директива, следва да бъдат под формата на регламенти за изпълнение.
 (6)
 Мерките, предвидени в настоящия регламент, са в съответствие със становището на Комитета по морската безопасност и предотвратяването на замърсяването от кораби,
 ПРИЕ НАСТОЯЩИЯ РЕГЛАМЕНТ:
 Член 1
 Изискванията към проектирането, конструкцията и експлоатационните показатели, както и стандартите за изпитване, предвидени в международните инструменти, посочени в Директива 2014/90/ЕС, се прилагат за всяко отделно изделие морско оборудване, както е определено в приложението.
 Член 2
 Регламент за изпълнение (ЕС) 2019/1397 се отменя.
 Член 3
 1. Морското оборудване, посочено като „нова позиция, въведена с Регламент за изпълнение (ЕС) 2018/773“ в колона 1 на приложението, което е в съответствие с националните изисквания за одобрение на типа в сила преди 19 юни 2018 г. в дадена държава членка, може да продължи да бъде пускано на пазара и поставяно на борда на кораби на ЕС до 19 юни 2021 г.
 2. Морското оборудване, посочено като „нова позиция, въведена с Регламент за изпълнение 2019/1397“ в колона 1 на приложението, което е в съответствие с националните изисквания за одобрение на типа в сила преди 3 октомври 2019 г. в